Çkalov adası

Çkalov adası — Oxot dənizinin Saxalin körfəzində, Çastya laqununu dəniz məkanından ayıran ada. Materik sahilindən 5,5 kilometr məsafədə yerləşir. Əvvəllər adanın adı Udd adası adlanırdı. Sonradan ada əfsanəvi pilot Valeri Çkalovun (1904–1938) şərəfinə dəyişdirilmişdir. İnzibati cəhətdən Rusiyanın Xabarovsk diyarının bir hissəsidir. Ada 17 km uzunluğa və 1 km enə sahibdirМасленников Б. Г. Морская карта рассказывает / Под ред. Н. И. Смирнова. — 2-е изд. — М.: Воениздат, 1986. — С. 230. — 35 000 экз..

Hazırda adada daimi əhali yoxdur.

 Tarix 
Ada əvvəlcə Udd adlanırdı. SSRİ Mərkəzi İcraiyyə Komitəsinin 1936-cı il fərmanı ilə 1936-cı il iyulun 22-də təyyarəçi ekipajla birlikdə bu adada fasiləsiz uçuş zamanı eniş edən sovet pilotu Valeri Çkalovun şərəfinə adlandırılmışdır. Marşrut — Moskva — Frans İosif Torpağı — Şimal Torpağı — Petropavlovsk-Kamçatski. ANT-25 təyyarəsi 9374 km məsafəni enişsiz qət edərək havaya qalxdıqdan 56 saat 20 dəqiqə sonra sahildə toran və dumanlı şəraitdə yerə enir. Üç nəfərdən ibarət ekipaj — Valeri Çkalov, Georgi Baydukov və Aleksandr Belyakov — yerli sakin Fetinya Andreevna Smirnovanın evində gecələyir. Yenidən havaya qalxmaq üçün uzunluğu 500 metr olan uçuş-enmə zolağı tikmək lazım gəlir. Çkalovun enişinin xatirəsinə adada abidə ucaldılırПутин, белуха, передатчик  // Интерфакс..

2006-cı ildə bu uçuşun 70 illiyi şərəfinə Anatoli Kvoçurun nəzarəti altında olan Rusiya Hərbi Hava Qüvvələrinə məxsus Su-30 eyni marşrutla uçuş edir.

2011-ci ildə uçuşun 75-ci ildönümü şərəfinə Aleksandr Şerbakov və Andrey Borisevski Moskva — Çkalov adası marşrutu üzrə 28 gün ərzində 9272 km məsafəni delta uçuşlu iki ultra yüngül təyyarə ilə qət etmişlər.

 Fauna 
Ada qaradöş qumluqca, qaraboyun qumluca, ortaboy əyridimdik, adi sahildəyişən, kiçik oxcüllüt kimi quşlar yuvalayır. Adanının sahil sularında Ağ balinalar üzür.

 İstinadlar 

Kateqoriya:Oxot dənizi adaları
Kateqoriya:Maqadan vilayəti adaları
Kateqoriya:Valeri Çkalovun şərəfinə adlandırılmış obyektlər